Here is a page extracted from Wikipedia that may contain CSS, HTML, and a lot of unformatted text.

Title: Teofilo de Bizancio
Content: Teofilo estió emperador de l'Imperio Bizantín dende o 2 d'octubre de 829 dica o 20 de chinero de 842. Ye naixito en 813 y morió o 20 de chinero de 842. En o "Libro d'os Emperadors" li dedican os capítols: Del imperio de teófilo, fillo de Micali emperador e Del emperador Teófilo.

Baixo o suyo mandato l'imperio prenió o control d'o sud de Crimea, y a primerías d'a decada de l'anyo 830 fue establito oficialment o thema Chersōnos u thema de Khersón con o territorio crimeu baixo control bizantín.

En l'anyo 838 querió impresionar a lo Califa de Bagdad sobre la riqueza de l'Imperio Bizantín y lis ninvió a Chuan o Gramatico pa que actuase:

Os musulmans abanzaban en Sicilia, y o gubierno bizantín no podeba fer res, porque habioron de concentrar as suyas fuerzas en una guerra en a muga de Levant a causa d'a presencia de bels refuchiatos persas que yeran oposatos a los califas de Bagdad. Uno d'estos refuchiatos estió Teofovo, que emparentó con a familia imperial:

L'exercito bizantín tenió uns cuantos exitos a lo principio. En l'anyo 837 prenió y destruyó Samosata y Zapetra (a ciudat de naixencia d'o califa al-Mu'tasim).

O califa se vengó d'a ofensa aplegando un gran exercito, que derrotó en Dasymon a Teofilo, (que dirichiba personalment a l'exercito). Una división de l'exercito d'o califa abanzó dica Amorium (a cuna d'a dinastía Frichia). Dimpués d'una fura resistencia de cincuanta y cinco días, a ciudat cayó a causa d'una tradición interna o 23 de septiembre de l'anyo 838. 30.000 d'os suyos habitants fuoron executatos y o resto fuoron venditos como esclavos. A ciudat fue arrasata dica os suyos alacez.

Referencias 

Emperadors Bizantins
813 (naixencias)
842 (muertes)